23. 7. 92 Nr. L 207/47 De Europæiske Fællesskabers Tidende (Retsakter hvis offentliggørelse ikke er obligatorisk) O KOMMISSIONEN ' KOMMISSIONENS BESLUTNING af 25. juli 1990 om statsstøtte i henhold til lovdekret nr. 174 af 15. maj 1989 og nr. 254 af 13. juli 1989 samt lovforslag nr. 4230 om ratihabering af disse lovdekreters virkninger (Kun den italienske udgave er autentisk) (92/389/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger, jf. artikel 93, og under henvisning til disse bemærkninger, og ud fra følgende betragtninger : I Ved skrivelse af 23. december 1988 underrettede den itali- enske regering Kommissionen om sit lovforslag nr. 3435 om skatteforanstaltninger til - fremme af omstruktureringen af industriproduktionen. Ved skrivelse af 1. marts 1989 til de italienske myndig- heder anmodede Kommissionen om de oplysninger, der var nødvendige, for at den kunne undersøge lovforslaget. Den italienske regering svarede ved skrivelse af 20. april 1989 på nogle af de spørgsmål, Kommissionen havde stil- let. Ved skrivelse af 26. maj 1989 fremsendte den italienske regering lovdekret nr. 174, der var offentliggjort i Gazzetta ufficiale della Repubblica Italiana (den itali- enske stats tidende) af 15. maj 1989. Italiens Faste Repræ- sentation supplerede ved telex af 14. juni 1989 svaret på de spørgsmål, Kommissionen tidligere havde stillet, og som kun var blevet besvaret delvist. Det fremgår af lovdekret nr. 174, at'når selskaber, der eksisterede på dekretets ikrafttrædelsestidspunkt, overfører virksomheder, bestemte virksomhedsaktiviteter og andre materielle eller immaterielle afskrivningsberettigede akti- ver, samt aktieposter og andre kapitalandele til bestående eller planlagte selskaber, gælder det for sådanne over- førsler inden den 31. december 1990, at 75 % af forskellen mellem de modtagne aktiers eller andeles værdi og de overdragne aktivers seneste værdi ikke skal medregnes i de overdragende selskabers skattepligtige indkomst, før de er realiseret, udloddet til selskabsdelta- gerne, overført til kapitalen eller anvendt til dækning af tab for regnskabsåret ; det er dog en betingelse, at de er opført i regnskabet og angivet under en særlig reserve eller i et særskilt bilag. Den resterende del, dog højst en fjerdedel, skal derimod medregnes i indkomsten, men det overdragende selskab kan selv vælge, om den skal medregnes samlet for det regnskabsår, hvor den er realise- ret, eller med tre lige store andele fra samme regnskabsår eller fra det følgende regnskabsår. Overførslerne skal tage sigte på en betydelig strukturom- lægning i landets industri og på udvikling af industripro- duktionen. CIPE (tværministerielt udvalg for økonomisk planlægning) træffer på grundlag af en skønsmæssig vurdering en beslutning om, hvorvidt dette formål er opfyldt. Desuden skal kapitaludvidelsen i det bestående selskab eller kapitalen i det planlagte selskab være på over 50 mia lire. Den italienske regering udstedte den 13. juli 1989 lovde- kret nr. 254, der blev offentliggjort i Gazzetta ufficiale della Repubblica Italiana af 15. juli 1989 og har samme indhold som lovdekret nr. 174.